text: বার্লিনের যুদ্ধ,  যা বার্লিনের পতন হিসাবেও পরিচিত,  দ্বিতীয় বিশ্বযুদ্ধের ইউরোপের রণাঙ্গনে সংঘটিত অন্যতম বড় যুদ্ধের  একটি।
  
  জানুয়ারি-ফেব্রুয়ারি ১৯৪৫ এ ভিস্তুলা অদের আক্রমণের পর রেড আর্মি   বার্লিনের পূর্বে ৬০ কিমি এলাকা পর্যন্ত   যুদ্ধ  সাময়িক ভাবে স্থগিত ঘোষণা করে। 9 ই মার্চ, জার্মানি অপারেশন ক্লাউসভিটস নামক  প্রতিরক্ষা পরিকল্পনা প্রণয়ন করে,যার উদ্দেশ্য ছিল বার্লিনকে রক্ষা করা । ২০ মার্চ বার্লিনের উপকণ্ঠে প্রথম প্রতিরক্ষামূলক মহড়া আয়োজন করা হয়  ।
  
  ১ এপ্রিল সোভিয়েত বাহিনী পুনরায় যুদ্ধ শুরু করে । দুটি সোভিয়েত ফ্রন্ট ( সেনাবাহিনী ) পূর্ব এবং দক্ষিণ দিক থেকে এসে বার্লিন আক্রমণ করে। তখন জার্মান বাহিনী বিক্ষিপ্তভাবে বার্লিনের উত্তরে অবস্থান করছিল। বার্লিনে মূল যুদ্ধ শুরুর আগে, রেড আর্মি সিলো হাইটস এবং হাল্ব শহর দখল করে নেয়  । ২০ এপ্রিল ১৯৪৫ছিল হিটলারের জন্মদিন।মার্শাল জর্জি ঝুকভের নেতৃত্বে ঐ দিন প্রথম বেলারুসিয়ান ফ্রন্ট পূর্ব ও উত্তর দিক থেকে এসে বার্লিনের নগর কেন্দ্রকে লক্ষ্য করে গুলি চালানো শুরু করে। পাশাপাশি  মার্শাল ইভান কোনেভের নেতৃত্বে প্রথম ইউক্রেনীয় ফ্রন্ট  আর্মি গ্রুপ সেন্টার ভেঙে বার্লিন শহরতলির দক্ষিণের দিকে অগ্রসর হতে থাকে । ২৩ এপ্রিল জার্মান জেনারেল হেলমথ ওয়েডলিং বার্লিনে মোতায়েন থাকা জার্মান সেনাবাহিনীর দায়িত্ব গ্রহণ করেন। কিন্তু সেনাবাহিনীতে তখন ওয়েহর্ম্যাট এবং ওয়াফেন-এসএস বিভাগ এবং স্বল্প প্রশিক্ষিত ''ভ%E
title: বার্লিনের যুদ্ধ